|  |  |
| --- | --- |
| Huseby skole | |
| Protokoll | | |
| Møtegruppe: | Driftsstyret | |
| Møtested: | Rektors kontor / TEAMS | |
| Deltakere: | Cathrine Wegge, Lars Erik Skårås, Mariette Christophers Bøe, Lars Hektoen , Erik Hanseid. Hedda By Johnson (fraværende), Gabrielle Kossmann (fraværende), Astrid Seeberg (fraværende). | |
| Møtetid: | 15.06.22 klokken 17.00 | |
|  |  | |

# Saker til behandling

Sak 16-22 **Godkjenne innkalling**

Innkallingen ble godkjent som forelagt.

Sak 17-22 **Godkjenning protokoll foregående møte**

Protokoll fra siste møte ble godkjent.

Sak 18-22 **Økonomi skolen**

Økonomirapporten for skolen ble gjennomgått. Budsjettene er trange, på tross av det klarer Huseby skole å oppnå balanse i regnskapet. I hovedsak grunnet tilbakeholdenhet i driften. Lønnsutgifter er økende og krever mye av ressursene. Skolen har ikke budsjett til utstrakt bruk av assistenter, men dette er noe som prioriteres og dekkes av de totale driftsmidlene.

Forventes et mindre forbruk i løpet av året og det gir det en forventing til et balansert resultat for inneværende regnskapsår. Mye av dette et takket være som overskudd fra tidligere driftsår som man drar med seg inn i nytt driftsår.

Det er ventet et betydelig lavere antall nye elever inn til høsten. Dette vil påvirke tildelingene og den økonomiske situasjonen. Per nå vil ikke reduksjonen medføre behov å redusere stab. Årsak til lavere elevtall er utbygging av skolekapasitet i nærområdet. Det planlegges fremover for en normalisering på elevkull på 80-90 fordelt på fire klasser.

Oppussing av kunst & håndverksrom er pågående, men det ble i utgangspunktet ikke tildelt penger til inventar i rommet. Skolen har i ettertid fått tildelt kr 300.000 til møbler og annet nødvendig inventar som muliggjør ferdigstilling av rommet.

Sak 19-22 **Skolens læringsresultater våren 22**

Overgangsprøve på fjerde trinn i regning og lesing ble gjennomført i løpet av våren. Dette er en intern prøve som forberedelse til nasjonale prøver på femte trinn. Resultatene viser at elevene jevnt over oppnår gode resultater. Resultatene klassifiseres fra nivå 1 til nivå 3, hvor majoriteten ligger på nivå 2 og 3. Det jobbes videre med å løfte en større andel av elevene opp ett nivå.

Det er gjennomført kartleggingsprøver på første trinn. Resultatene fra denne kartleggingsprøven viser noe svakere nivåer enn hva som har vært tilfellet siste årene. Det igangsettes tiltak for å møte de behov som er identifisert gjennom kartleggingen. Rektor trekker frem at på tross av noe svakere resultater, scores det bra på leseferdigheter som er det grunnleggende for videre utvikling og forståelse.

De digitale matteprøve som innføres til høsten kan ikke sammenligne med tidligere prøve, og er mer tilpasset ny læringsplan. Det vil dermed ikke foreligge sammenligningsbare prøveresultater før i 2023.

I den nasjonale mattekonkurransen for barneskolen gikk elever fra Huseby skole av med seieren både for 4- og 5-klassetrinn.

Sak 20-22 **Foreldreundersøkelsen våren 2022**

Det er gjennomført foreldreundersøkelse i løpet av våren. Responsandelen var på 43%, som må sies å være bra for denne typen undersøkelser. Resultatene er jevnt over gode og det er en økende positiv utvikling sett mot resultatene fra fjorårets undersøkelse. Det er fortsatt bekymringsverdig at det er elever som opplever en tøff og krevende skolehverdag. Mobbing og det å bli inkludert har høyt fokus ved skolen og noe som tas på høyeste alvor. Dette inngår blant annet som sentral del av skolens strategiske plan. Driftsstyret tar gjennomgangen til etterretning og positiv til de resultater og tiltak som gjennomføres.

Sak 21-22 **Møteplan for høstsemesteret**

Neste møte berammes til 21. september kl. 17.00. Annet møte siste halvår blir 9. november.

Sak 22-22 **Status post-covid**

Driftsstyret stilte spørsmålet om hvorvidt skolen opplever huller eller spesielle utfordringer i etterkant av korona-situasjonen. Det er blitt diskutert på skolen og de er ingen tydelige signaler eller mønster som tilsier at det er noen utfordringer. Rektor har et sterkt fokus på å sikre at alle skal ha forutsetninger for å lykkes på skolen, som blant annet bruken av ekstra ressurser på de ulike trinn er et eksempel på. Det oppleves noe høyere fravær i de eldste klassene, men man kan ikke med sikkerhet forklare dette med post-corona-situasjon.

Sak 23-22 **Oppdatering knyttet til mobbe- og forvaltningssaker**

Det er for inneværende skoleår være under ti mobbesaker/9A saker ved Huseby skole.

Generelt er det et sterkt fokus på både forebygging og profesjonell oppfølgning av situasjoner som oppstår, sam å jobbe forebyggende. Rektor trekker frem viktigheten av at det er et kollektiv ansvar og samarbeid mellom skole og hjemmet for å bidra til å forebygge og redusere grobunn for mobbing. To saker som er meldt til Statsforvalter i år. Generelt sees det et økende antall saker som sendes Statsforvaltere. Disse sakene er ofte svært tidkrevende og krever mye kapasitet i de ulike ledd. Statsforvalteren er i en situasjon hvor de ikke har kapasitet til å behandle disse sakene som igjen medfører lange behandlingstider.

Sak 24-22 **Orientering fra rektor**

Det er ansatt ny assisterende rektor som begynner 1 august. Sosiallærer går av med pensjon etter 25 år i Oslo Kommune. Ny sosiallærer er ansatt og kommer fra Lysejordet skole. Økonomiansvarlig skal ut i svangerskapspermisjon. For øvrig ingen store utskiftninger på lærersiden og man har lyktes med å få flere midlertidig ansatt over i faste stillinger. Det oppleves å være tilgang på dyktige lærere, mye takket være at Huseby Skole er en praksisskole for lærerstudenter.

Huseby Skole har oppnådd økt oppmerksomhet fra Oslobygg. Det investeres nå kr. 8 mill. i å akustikk isolere rom, montere ny belysning i ganger og øvrige sentrale rom, pusse opp trappeganger og sette skolen i stand til å oppfylle kravene til en universell utforming. Dette begynner denne uken og skal være ferdig i løpet av 2022.

\*\*\*

Det forelå ingen øvrige saker til behandling. Møtet ble hevet kl. 18.00

Neste møte er berammet til 21. september kl. 17.00